અતિશયોક્તિ લાગે તો ભલે પણ જેમણે આ ભૂલ પ્રત્યે વ્યક્તિગત ધ્યાન દોર્યું તેમની નકલમાં મેં જાતે જ વ્હાઇટ ઇન્ક લગાવીને આ ભૂલ સુધારી આપી છે અને એવી નકલોની સંખ્યા 15 ઉપર થવા જાય છે. સંભવતઃ 2011ની મુલાકાત દરમિયાન પરિચયકોશની એક નકલ મારા હસ્તક મંગાવીને અશ્વિનીભાઈ અમેરિકા સાથે લઈ ગયા હતા. એમ કહીને કે લેખક મિત્રો સાથે સંપર્ક કરવા આ ખપમાં લાગશે. તેમની નકલમાં પણ મેં તેમની જ જન્મતારીખ સુધારી આપી હતી. એટલે અકાદમીના પરિચયકોશમાં નોંધાયેલી માહિતીને માત્ર ‘માહિતી’ ગણી શકાય, સત્તાવાર નોંધ નહીં. અકાદમીનું હજી એ સ્તર આવવાનું બાકી છે.